กฎกระทรวงกฎกระทรวงฉบับที่๒๒ (พ.ศ. ๒๕๒๓)ออกตามความในพระราชบัญญัติพิกัดอัตราค่าภาคหลวงแร่พ.ศ.๒๕๐๙--------------- อาศัยอำนาจตามความในมาตรา๗ และมาตรา ๘ แห่งพระราชบัญญัติพิกัดอัตราค่าภาคหลวงแร่ พ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติพิกัดอัตราค่าภาคหลวงแร่ (ฉบับที่ ๓) พ.ศ. ๒๕๒๒ และมาตรา ๙แห่งพระราชบัญญัติพิกัดอัตราค่าภาคหลวงแร่พ.ศ. ๒๕๐๙ รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ ข้อ๑ ให้ยกเลิกความใน (๒) ของข้อ ๒แห่งกฎกระทรวง ฉบับที่ ๖(พ.ศ. ๒๕๑๔)ออกตามความในพระราชบัญญัติพิกัดอัตราค่าภาคหลวงแร่ พ.ศ. ๒๕๐๙ซึ่งแก้ไขเพิ่มเติมโดยกฎกระทรวง ฉบับที่ ๑๕ (พ.ศ. ๒๕๒๐)ออกตามความในพระราชบัญญัติพิกัดอัตราค่าภาคหลวงแร่ พ.ศ. ๒๕๐๙และให้ใช้ความต่อไปนี้แทน "(๒)แร่ชนิดที่มีทังสติกออกไซด์ (ก)ราคาแร่ชนิดที่มีทังสติกออกไซด์ ให้ประกาศโดยถือจากราคาตลาดของแร่ชนิดที่มีทังสติกออกไซด์ร้อยละเจ็ดสิบครั้งหลังสุดที่ซื้อขายกันในนครนิวยอร์คสหรัฐอเมริกาต่อแร่หนึ่งหาบหลวง (ข)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินยี่สิบห้าบาทต่อหนึ่งหาบหลวง ให้ประกาศใหม่" ข้อ๒ ให้เพิ่มความต่อไปนี้เป็น (๓ ทวิ)(๓ ตรี) และ (๓ จัตวา) ของข้อ ๒แห่งกฎกระทรวง ฉบับที่ ๖ (พ.ศ. ๒๕๑๔)ออกตามความในพระราชบัญญัติพิกัดอัตราค่าภาคหลวงแร่ พ.ศ. ๒๕๐๙ "(๓ทวิ) แร่เงิน (ก) ราคาแร่เงินให้ประกาศเป็นราคาต่อหนึ่งกรัมของเงินบริสุทธิ์โดยให้ถือจากราคาตลาดครั้งหลังสุดที่ซื้อขายกันในกรุงเทพฯ (ข)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินหนึ่งบาทต่อหนึ่งกรัมของเงินบริสุทธิ์ ให้ประกาศใหม่ (๓ตรี) แร่แทนทาไลท์และแร่โคลัมไบท์ที่รวมกันอยู่ (ก)ราคาแร่แทนทาไลท์และแร่โคลัมไบท์ที่รวมกันอยู่ให้ประกาศเป็นราคาต่อหนึ่งเมตริกตันโดยให้ถือราคาตลาดของแร่แทนทาไลท์ที่มีตันตาลัมเพนตอกไซด์ในแร่ร้อยละสามสิบครั้งหลังสุดที่ซื้อขายกันในนครลอนดอน ประเทศอังกฤษ (ข)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินสี่ร้อยบาทต่อหนึ่งเมตริกตัน ให้ประกาศใหม่ (๓จัตวา) ตะกรันที่มีโคลัมเบียมเพนตอกไซด์ หรือตันตาลัมเพนตอกไซด์หรือทั้งสองชนิดรวมกัน (ก)ราคาตะกรันที่มีโคลัมเบียมเพนตอกไซด์หรือตันตาลัมเพนตอกไซด์หรือทั้งสองชนิดรวมกัน ให้ประกาศเป็นราคาต่อหนึ่งเมตริกตันโดยให้ถือราคาตลาดของแร่แทนทาไลท์ที่มีตันตาลัมเพนตอกไซด์ในแร่ร้อยละสามสิบครั้งหลังสุดที่ซื้อขายกันในนครลอนดอนประเทศอังกฤษ ทั้งนี้ ตามหลักเกณฑ์ ดังนี้ ๑.สำรับตะกรันที่มีตันตาลัมเพนตอกไซด์ไม่เกินร้อยละห้า ให้คิดราคาที่ร้อยละห้า ๒.สำหรับตะกรันที่มีตันตาลัมเพนตอกไซด์เกิน ร้อยละห้า แต่ไม่เกินร้อยละแปดให้คิดราคาที่ร้อยละแปด ๓.สำหรับตะกรันที่มีตันตาลัมเพนตอกไซด์เกิน ร้อยละแปดขึ้นไป ให้คิดราคาที่ร้อยละสิบสาม (ข)เมื่อใดราคาเพิ่มขึ้นหรือลดลงจากราคาที่ได้ประกาศครั้งหลังสุดเกินสี่ร้อยบาทต่อหนึ่งเมตริกตัน ให้ประกาศใหม่" ข้อ๓ ให้ยกเลิกความในข้อ ๔แห่งกฎกระทรวง ฉบับที่ ๖ (พ.ศ. ๒๕๑๔) ออกตามความในพระราชบัญญัติพิกัดอัตราค่าภาคหลวงแร่ พ.ศ. ๒๕๐๙และให้ใช้ความต่อไปนี้แทน "ข้อ๔วิธีการควบคุมการชำระค่าภาคหลวงแร่ ให้กำหนดดังนี้ (๑)การชำระค่าภาคหลวงแร่ดีบุก ให้เรียกเก็บตามส่วนเนื้อดีบุกที่แท้จริงโดยถือตามผลวิเคราะห์ของกรมทรัพยากรธรณี หรือของโรงถลุงดีบุกหรือสถาบันซึ่งกรมทรัพยากรธรณี เห็นชอบในการวิเคราะห์ ในกรณีที่ยังมิได้ทำการวิเคราะห์แร่ดีบุกให้ถือเกณฑ์ไว้ก่อนว่ามีเนื้อดีบุกเจ็ดสิบสองส่วนในร้อยส่วนเว้นแต่แร่ดีบุกรายใดที่กรมทรัพยากรธรณีออกหนังสือรับรองว่ามีเนื้อดีบุกไม่เกินห้าสิบส่วนในร้อยส่วนหรือไม่เกินสามสิบห้าส่วนในร้อยส่วน ให้ถือเกณฑ์ไว้ก่อนว่าแร่ดีบุกรายนั้น ๆมีเนื้อดีบุกห้าสิบส่วนในร้อยส่วน หรือสามสิบห้าส่วนในร้อยส่วนแล้วแต่กรณี (๒)การชำระค่าภาคหลวงแร่แทนทาไลท์และแร่โคลัมไบท์ที่รวมกันอยู่ให้เรียกเก็บตามส่วนสารประกอบตันตาลัมเพนตอกไซด์โดยถือตามผลวิเคราะห์ของกรมทรัพยากรธรณีหรือสถาบันซึ่งกรมทรัพยากรธรณีเห็นชอบในการวิเคราะห์ ในกรณีที่ยังมิได้ทำการวิเคราะห์แร่แทนทาไลท์และแร่โคลัมไบท์ที่รวมกันอยู่ให้ถือเกณฑ์ไว้ก่อนว่ามีสารประกอบตันตาลัมเพนตอกไซด์สามสิบส่วนในร้อยส่วนเว้นแต่แร่ดังกล่าวรายใดกรมทรัพยากรธรณีออกหนังสือรับรองว่ามีสารประกอบตันตาลัมเพนตอกไซด์ไม่เกินยี่สิบส่วนในร้อยส่วนหรือไม่เกินสิบส่วนในร้อยส่วน ให้ถือเกณฑ์ไว้ก่อนว่าแร่รายนั้น ๆมีสารประกอบตันตาลัมเพนตอกไซด์ยี่สิบส่วนในร้อยส่วน หรือสิบส่วนในร้อยส่วนแล้วแต่กรณี (๓)การชำระค่าภาคหลวงตะกรันที่มีโคลัมเบียมเพนตอกไซด์หรือตันตาลัมเพนตอกไซด์ หรือทั้งสองชนิดรวมกันให้เรียกเก็บตามราคาที่กำหนดไว้ใน (ก) ของข้อ 2 (๓ จัตวา)โดยถือตามผลวิเคราะห์สารประกอบตันตาลัมเพนตอกไซด์ของกรมทรัพยากรธรณีหรือสถาบันซึ่งกรมทรัพยากรธรณีเห็นชอบในการวิเคราะห์ ในกรณีที่ยังมิได้วิเคราะห์ตะกรันที่มีโคลัมเบียมเพนตอกไซด์หรือตันตาลัมเพนตอกไซด์ หรือทั้งสองชนิดรวมกันอยู่ ให้ถือเกณฑ์ไว้ก่อนว่ามีสารประกอบตันตาลัมเพนตอกไซด์สิบสามส่วนในร้อยส่วนเว้นแต่ตะกรันที่มีโคลัมเบียมเพนตอกไซด์หรือตันตาลัมเพนตอกไซด์หรือทั้งสองชนิดรวมกันอยู่รายใดที่กรมทรัพยากรธรณีออกหนังสือรับรองว่ามีสารประกอบตันตาลัมเพนตอกไซด์ไม่เกินแปดส่วนในร้อยส่วนหรือไม่เกินห้าส่วนในร้อยส่วน ให้ถือเกณฑ์ไว้ก่อนว่าตะกรันที่มีฃีโคลัมเบียมเพนตอกไซด์หรือตันตาลัมเพนตอกไซด์หรือทั้งสองชนิดรวมกันอยู่รายนั้น ๆ มีสารประกอบตันตาลัมเพนตอกไซด์แปดส่วนในร้อยส่วน หรือห้าส่วนในร้อยส่วนแล้วแต่กรณี ให้ไว้ณ วันที่ ๘ กรกฎาคม พ.ศ. ๒๕๒๓ พลตรีชาติชาย ชุณหะวัน รัฐมนตรีว่าการกระทรวงอุตสาหกรรม---------------------------------------------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากแร่โคลัมไบท์ แทนทาไลท์แร่เงินและตะกรันที่มีโคลัมเบียมเพนตอกไซด์ หรือตันตาลัมเพนตอกไซด์หรือทั้งสองอย่างเจือปนอยู่ กำหนดให้เรียกเก็บค่าภาคหลวงตามเนื้อแร่แต่ยังมิได้กำหนดวิธีการกำหนดราคาตลาดและวิธีการควบคุมการชำระค่าภาคหลวงแร่ไว้จึงจำเป็นต้องออกกฎกระทรวงนี้[รก.๒๕๒๓/๑๐๕/๙พ./๙ กรกฎาคม ๒๕๒๓]